
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

12 ΑΥΓΟΥΣΤΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

818 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 67198/3442 (1) 

Έγκριση γενικού πολεοδομικού σχεδίου του οικισμού Ηρακλείου του 

δήμου Ηρακλείου του οικισμού Νέας Αλικαρνασσού κοινότητας 

Νέας Αλικαρνασσού και των οικισμών Γαζιού και Αγίας Μαρίνας 

της κοινότητας Γαζιού (Ν. Ηρακλείου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33 τ. Α') και 
ειδικότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137 τ. Α') και ειδικότερα το άρθρο 23 παράγρ. 1. 

3. Τις διατάξεις της παρ. 1 του άρθρου 19 του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής κατοικίας και άλλες διατάξεις» (τ. Α' 113). 

4. Τις διατάξεις του άρθρου 41 του Ν. 1975/1991 «Είσοδος - έξο¬ 
δος, παραμονή, εργασία, απέλαση αλλοδαπών, διαδικασία (αναγνώρι¬ 
σης αλλοδαπών προσφύγων και άλλες διατάξεις» (τ. Α' 184). 

5. Την Τ. 1503/1991 απόφαση του Πρωθυπουργού και του Τπουρ- 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (ΦΕΚ 702/τ. Β'/4.9.1991). 

6. Την υπ’ αριθ. 28002/933/5.4.1985 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας σύ¬ 
νταξης του Γενικού Πολεοδομικού Σχεδίου Ηρακλείου» (ΦΕΚ 191 τ. 
Δ'). 

7. Την υπ’ αριθ. 71406/293/11.10.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γενικού Πολεοδοικού Σχεδίου Νέας Αλικαρνασ¬ 
σού, Γάζι, Ν. Ηρακλείου» (ΦΕΚ 762/85 τ. Δ'). 

8. Τα υπ’ αριθ. 10129/85, 4754/86, 306/86, 10418/86 και 
2109/87 έγραφα του Τμήματος Πολεοδομίας και Πολεοδομικών 
Εφαρμογών Νομαρχίας Ηρακλείου προς το δήμο, τις κοινότητες και 
τους αρμόδιους φορείς. 

9. Την υπ’ αριθ. 114/87 γνωμοδότηη του δημοτικού συμβουλίου 
Ηρακλείου. 

10. Την υπ’ αριθ. 1/1986 γνωμοδότηση του κοινοτικού συμβουλίου 
Γαζιού. 

11. Το υπ’ αριθ. 616/1986 έγγραφο του Λιμενικού Ταμείου Ηρα¬ 
κλείου. 

12. Τα υπ’ αριθ. 205/1986 και 206/1986 έγγραφα του Πανεπι¬ 
στημίου Κρήτης. 

13. Το υπ’ αριθ. 2987/Φ/14.Γ/1986 έγγραφο της Διεύθυνσης 
Βιομηχανίας Νομαρχίας Ηρακλείου. 

14. Το υπ’ αριθ. 5052/1986 έγγραφο της Γενικής Γραμματείας 
Δημοσίων Έργων Διεύθυνσης Συγκοινωνιακών Έργων και Υδραυλι¬ 


κών. 

15. Το υπ’ αριθ. 21065/1986 έγγραφο του Εμπορικού και Βιομη¬ 
χανικού Επιμελητηρίου Ηρακλείου. 

16. Το υπ’ αριθ. 3763/1986 έγγραφο του Υπουργείου Βιομηχα¬ 
νίας, Ενέργειας και Τεχνολογίας. 

17. Το υπ’ αριθ. 542524/1985 έγγραφο του Ελληνικού Οργανι¬ 
σμού Τουρισμού. 

18. Το υπ’ αριθ. 1715/10/1985 έγγραφο της Γενικής Γραμμα¬ 
τείας Δημοσίων Έργων 1η ΔΕΚΕ. 

19. Το υπ’ αριθ. 3382/1985 έγγραφο της 3ης Επιθεώρησης Οικο¬ 
νομικών Εφοριών Υπουργείου Οικονομικών. 

20. Το υπ’ αριθ. 3473/1985 έγγραφο του Υπουργείου Πολιτισμού 
Εφορεία Βυζαντινών και Μεταβυζαντινών Μνημείων Κρήτης. 

21. Το υπ’ αριθ. 21394/260/1987 έγγραφο της Διεύθυνσης Γ8 
του Υπουργείου Περιβάλλοντος, Χωροταξίας και Δημοσίων Έργων. 

22. Το υπ’ αριθ. 6599/1985 έγγραφο του Επαγγελματικού και 
Βιοτεχνικού Επιμελητηρίου. 

23. Το υπ’ αριθ. 3641/1985 έγγραφο της Διεύθυνσης Δασών Νο¬ 
μαρχίας Ηρακλείου. 

24. Το υπ’ αριθ. 4944/1985 έγγραφο της Διεύθυνσης Εμπορίου 
Νομαρχίας Ηρακλείου. 

25. Το υπ’ αριθ. 15971/1985 έγγραφο της Διεύθυνσης Γεωργίας 
Νομαρχίας Ηρακλείου. 

26. Το υπ’ αριθ. 63173/1985 έγγραφο της Διεύθυνσης Γ7 του 
Υπουργείου Περιβάλλοντος, Χωροταξίας και Δημοσίων Έργων. 

27. Το υπ’ αριθ. 54842/86/1987 έγγραφο του Υπουργείου Δι¬ 
καιοσύνης. 

28. Το υπ’ αριθ. 4690/1986 έγγραφο της Γενικής Γραμματείας 
Δημοσίων Έργων 3η ΔΕΚΕ. 

29. Το υπ’ αριθ. Γ1 /Α/2464/48/86 έγγραφο του Υπουργείου Με¬ 
ταφορών και Επικοινωνιών Υπηρεσία Πολιτικής Αεροπορίας. 

30. Το υπ’ αριθ. 1136/1986 έγγραφο της Ελληνικής Τράπεζας 
Βιομηχανικής Αναπτύξεως. 

31. Το γεγονός ότι οι υπόλοιποι φορείς δεν απάντησαν μέχρι σήμερα. 

32. Την υπ’ αριθ. 7/πρακτικό 3ο/συν. 18.2.88 γνωμοδότηση του 
Συμβουλίου Χωροταξίας, Οικισμού και Περιβάλλοντος Ν. Ηρακλείου, 
αποφασίζουμε: 

1. Εγκρίνεται το γενικό πολεοδομικό σχέδιο του οικισμού Ηρακλείου 
του δήμου Ηρακλείου, του οικισμού Νέας Αλικαρνασσού της κοινότητας 
Νέας Αλικαρνασσού και των οικισμών Γαζιού και Αγίας Μαρίνας της 
κοινότητας Γαζιού (Ν. Ηρακλείου), όπως τα όριά τους προσδιορίζονται 
με κόκκινη γραμμή στο χάρτη Π. 1.11 σε κλίμακα 1:10.000. Κυρίως 
το σχέδιο αυτό περιλαμβάνει: 

Α. Την πολεοδομική οργάνωση των παραπάνω οικισμών για πληθυ- 
σμιακό μέγεθος 130.000 κατοίκων με: 

α) την επέκταση του σχεδίου πόλης σε εκτάσεις πυκνοδομημένες και 
αραιοδομημένες, συνολικής επιφάνειας της τάξης των 11.000 στρεμ. 
και την δημιουργία 22 πολεοδομικών ενοτήτων με μέσο μέγεθος μικτής 
πυκνότητας και μέσο Σ.Δ. όπως φαίνεται στον χάρτη Π.1.4 - 1.5 σε 
κλίμακα 1:10.000 ως εξής: 






8574 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



Μέση μικτή Μέσος Σ, 

α/α Πολεοδομική ενότητα 

πυκνότητα 



κατ/Ηα 


Α. Εντός τειχών 



Ι.Άγία Τριάδα 

162 

1,8 

2. Άγιος Μηνάς 

162 

1,98 

3. Άγιος Δημήτριος 

156 

2,8 

4. Άγιος Τίτος 

184 

2,8 

5. Βαλιδέ Τζαμί 

114 

2,17 

Β. Εκτός τειχών 



6. θέρισσος - Δειλινά 

140 

1,17 

7. Ακαδημία 

152 

1,8 

8. Μασταμπάς - Κορώνη 

89 

1,0 

9. Δημοκρατίας - Ανάληψη 

169 

1,8 

10. Χρυσοπηγή - Πόρος - Κατσαμπάς 

117 

1,07 

11. Δημητρίου - Μπεντεβή 

83 

1,0 

1ί!. Ατσαλένιο 

128 

1,04 

13. Καμίνια 

116 

1,09 

14. Άγιος Ιωάννης 

46 

0,8 

15. Μεσαμπελιές - Φορτέτσα 

60 

0,8 

16. Ν. Αλικαρνασσός (Ν. Εθν. Οδού) 

59 

0,8 

17. Ν. Αλικαρνασσός (εντός σχεδ.) 

99 

1,1 

18. ΤΕΙ (πριν:ΚΑΤΕΕ) 

72 

0,8 

19. Εσταυρωμένος (Β. Εθν. Οδού) 

59 

0,8 

20. Περιφερειακό Κέντρο 

48 

0,8 

21. Αγία Μαρίνα 

46 

0,8 

22. Γάζι 

46 

0,8 


β) Τον προσδιορισμό των χρήσεων γης όπως φαίνεται στο χάρτη Π - 
1.2 - 1.3.2 σε κλίμακα 1:10.000 και ειδικότερα: 

- Την οργάνωση και τόνωση των υφισταμένων κεντρικών λειτουρ¬ 
γιών της πόλης στην εντός τειχών περιοχή. 

- Τη χωροθέτηση νέου περιφερειακού κέντρου στην περιοχή Ξηροπο- 
τάμου δυτικά της πόλης. 

- Τη χωροθέτηση κεντρικών λειτουργιών πόλης ανατολικά των ενε- 
τικών τειχών μεταξύ Λιμανιού και Λεωφόρου Ικάρου. 

- Τη χωροθέτηση τοπικών κέντρων γειτονιάς σε κάθε πολεοδομική 
ενότητα για την εξυπηρέτηση των κατοίκων σε καθημερινή βάση. 

- Τη χωροθέτηση χώρων κοινωνικής υποδομής, αθλητικών εγκα¬ 
ταστάσεων όπως και χώρων πρασίνου σε κάθε πολεοδομική ενότητα. 

- Τη δημιουργία ζώνης πρασίνου και αθλητικών εγκαταστάσεων νο¬ 
τιοδυτικά της πόλης. 

- Τη δημιουργία χώρου πρασίνου κατά μήκος του ποταμού Γιόφυ- 
ρου. 

- Τη δημιουργία σταθμού υπεραστικών λεωφορείων ανατολικά των 
ενετικών τειχών. 

- Τη δημιουργία σταθμού υπεραστικών λεωφορείων στον κόμβο 
Μεσσαράς. 

- Τη δημιουργία σταθμού φορτηγών και ζώνης χονδρεμπορίου. 

- Την ανάδειξη σαν πολιτιστικού χώρου του αρχαιολογικού χώρου 
των ενετικών τειχών και την αξιοποίησή τους με την οργανική τους 
ένταξη στην πόλη. 

- Τη χωροθέτηση χρήσεων τουρισμού αναψυχής στην παραλιακή 
ζώνη του οικισμού. 

- Τη δημιουργία ναυπηγοεπισκευαστικού σταθμού στο Λιμάνι και 
Τερματικού Σταθμού εμποροκιβωτίων. 

- Την αναβάθμιση του λιμανιού σε διαμετακομιστικό κέντρο διε¬ 
θνούς επιπέδου. 

- Την ανάπτυξη κατά τα λοιπά χρήσεων γενικής κατοικίας. 

γ) Την γενική εκτίμηση της χωρητικότητας των πελεοδομικών ενο¬ 
τήτων σε κατοίκους και των αναγκών σε γη (Ηα) για κοινωνική υπο¬ 
δομή, όπως αναφέρονται στους πίνακες Λ, 11.6., Λ. 11.2.1 και 
Α.11.2.3. 

δ) Τον καθορισμό ζωνών, οικονομικών και θεσμικών κινήτρων και 
πολεοδομικών μηχανισμών όπως φαίνεται στους χάρτες Π.1.7 και 
Π.1.8 σε κλίμακα 1:10.000 και ειδικότερα: 

- Ζώνες Κοινωνικού Συντελεστή (ΖΚΣ). 

- Ζώνες Ειδικής Ενίσχυσης (ΖΕΕ) (εντός των τειχών), στις περιοχές 
Ατσαλένιο, Δειλινών, Καμίνια. 

- Ζώνες Ειδικών Κινήτρων (ΖΕΚ). 

- Ζώνη κανονιστικών όρων δόμησης (ΖΚΟ) στις περιοχές επεκτά¬ 
σεων. 

ε) Τον καθορισμό νέων αναπτυξιακών ζωνών όπως φαίνεται στους 
χάρτες Π-1.6.1 και Π-1.6.2 σε κλίμακα 1:10.000 και ειδικότερα: 


- Ζωνών λιανικού εμπορίου στα κέντρα γειτονιών και στο νέο περι¬ 
φερειακό διοικητικό κέντρο. 

- Ζωνών χονδρικού εμπορίου. 

- Ζωνών τουριστικής ανάπτυξης. 

- Ζωνών βιοτεχνικών περιοχών. 

- Ζωνών προγραμμάτων κατοικίας με ανάπλαση. 

Β. Τις προτάσεις για τη λήψη μέτρων για την προστασία του περι¬ 
βάλλοντος όπως φαίνεται στον χάρτη Π. 1.9 σε κλίμακα 1:25.000. 

- Την προστασία της γεωργικής γης υψηλής παραγωγικότητας. 

- Την αποκατάσταση των υποβαθμισμένων περιοχών οικοσυστημά¬ 
των του ποταμού Αλμυρού και του ποταμού Καρτερού. 

- Την προστασία - ανάδειξη όλης της παραλιακής ζώνης από τα 
σφαγεία Ν. Αλικαρνασού μέχρι τον ποταμό Γιόφυρο. 

- Την απομάκρυνση οχλουσών χρήσεων όπως χοιροτροφικών μονά¬ 
δων, βουστασίων κ.λ.π. από την περιοχή σφαγείων. 

- Την απομάκρυνση των βυρσοδεψείων από την περιοχή του Γιόφυ- 
ρου. 

- Την απομάκρυνση βιοτεχνικών μονάδων από τον πολεοδομικό 
ιστό της πόλης όπως και από την ευρύτερη περιοχή. 

- Την προστασία χώρων ιστορικού ενδιαφέροντος όπως Κνωσσού, 
Λμνισού. 

- Την προστασία - ανάδειξη των ενετικών τειχών. 

- Την λήψη μέτρων για την αντιμετώπιση της όχλησης που προέρχε¬ 
ται από το χώρο του αεροδρομίου. 

- Την εκπόνηση ειδικών μελετών για τις περιοχές των οικοσυστημά¬ 
των όπως και της περιοχής αεροδρομίου. 

Γ. Τις προτάσεις για την οργάνωση και ιεράρχιση του οδικού δικτύου 
όπως φαίνεται στον χάρτη Π-2.1.2 και Π.2.1.1. σε κλίμακα 1:10.000 
και ειδικότερα: 

- Τη δημιουργία δικτύου αρτηριών και συλλεκτηρίων οδών (περιμε¬ 
τρικοί δακτύλιοι) προκειμένου να ελαφρύνουν κυκλοφοριακά το κέντρο 
της πόλης. 

- Τη σύνδεση του λιμανιού με τον κόμβο Κατσαμπά, τον κόμβο Μεσ¬ 
σαράς, το αεροδρόμιο και την περιφερειακή λαχαναγορά. 

- Τη διάνοιξη της παραλιακής λεωφόρου από τον κόμβο Μεσσαράς 
προς το λιμάνι. 

- Την κυκλοφοριακή υποβάθμιση της λεωφόρου Κνωσσού και την 
απόδοσή της σε δρόμο αστικής κυκλοφορίας ενώ τις μετακινήσεις προς 
τις επαρχίες Πεδιάδος και Βιάννου θα εξυπηρετήσει η υπό κατασκευή 
αρτηρία από κόμβο Κατσαμπά προς Σκαλάνι. 

- Την βελτίωση της χάραξης - διαπλάτυνσης της αρτηρίας προς 
Μεσσαρά. 

- Την σύνδεση του αεροδρομίου με την εθνική οδό Ε.90 για την εξυ¬ 
πηρέτηση και της βιομηχανικής περιοχής. 

- Τη δημιουργία περιφερειακής αστικής αρτηρίας παράλληλη της 
εθνικής που θα συνδέει την ΒΙΠΕ, το Βενιζέλειο Νοσοκομείο, την πε¬ 
ριοχή Άγιος Γιάννης - Μεσαμπελιές - Φορτέτσα και Πανεπιστη¬ 
μίου. 

- Την σύνδεση του Πανεπιστημίου με την εθνική οδό Ε.90 και την 
παραλία. 

- Την ολοκλήρωση της διάνοιξης της οδού Εθνικής Αντιστάσεως. 

- Τη δημιουργία δικτύου πεζοδρόμων σε όλο τον πολεοδομικό ιστό 
της πόλης. 

- Τη δημιουργία χώρων στάθμευσης σε διακεκριμένες θέσεις για την 
εξυπητέτηση των παραπάνω πεζοδρόμων. 

- Τη δημιουργία των ανισόπεδων κόμβων στις θέσεις. 

1. Λινοπεράματα. 

2. Γάζι. 

3. Στις διασταυρώσεις εθνικής οδού με λεωφόρο Κνωσσού και με οδό 
Παπαναστασίου. 

4. Στην περιοχή αεροδρομίου - βιομηχανικής περιοχής. 

5. Στην Αμνισό. (Καρτερά). 

Αεροδρόμιο: 

- Την εκπόνηση ειδικής μελέτης σχετικής με την κατασκευή του λο¬ 
ξού διαδρόμου και την μεταφορά του γενικότερα. 

Δ. Τις προτάσεις για τα παραίτητα έργα και μελέτες δικτύων υποδο¬ 
μής όπως φαίνονται στους χάρτες Π.2.2.2, Π.2.3.2 - 2.4.2. σε κλί¬ 
μακα 1:10.000 και ειδικότερα. 

1. Δίκτυο ύδρευσης. 

- Πρόταση αντικατάστασης, βελτίωσης και επέκτασης του εσωτερι¬ 
κού δικτύου. 

- Εκμετάλλευση των υπογείων υδάτων. 

2. Δίκτυα αποχέτευσης. 

α) Δίκτυο όμβριων 

Αντιπλημμυρική προστασία: 

- Κατασκευή φράγματος στον χείμαρο Αποσελέμη. 

Κάλυψη του ρέματος Χρυσοπηγής. 

- Αντιπλημμυρικά έργα κατά μήκος του Γιόφυρου. 

β) Δίκτυο (χκαθάρτων 

Πρόταση για διοχέτευση των λυμάτων στο σύστημα βιολογικού κα¬ 
θαρισμού. 

3. Ενεργειακό και τηλεπικοινωνιακό σύστημα. 

- Δημιουργία δεύτερου σταθμού παραγωγής ηλεκτρικής ενέρ¬ 
γειας. 

- Χρησιμοποίηση της ηλιακής ενέργειας. 

- Χρησιμοποίηση του ζεστού νερού που αποβάλλει ο θερμοηλεκτρι¬ 
κός σταθμός Λινοπεραμάτων (για ιχθυοκαλλιέργειες). 

- Δημιουργία υποσταθμού μετασχηματισμού στην ΒΙΠΕ για την 
τροφοδότηση των βιομηχανιών. 

- Δημιουργία σταθμού μετασχηματισμού στην περιοχή μεταξύ Αμ- 
μουδάρας και Γαζιού. 

Πρόταση να δοθεί έμφαση στην δορυφορική λήψη και όχι σε αναμετα¬ 
δότες και πομπούς επίγειους. Σημειωτέου οι αναμεταδότες ραδιόφωνου 
και τηλεοράσεως στον Γιούχτα και την Σαντορίνη καλύπτουν τα δύο κα¬ 
νάλια τηλεοράσεως και τα τρία προγράμματα ραδιόφωνου. 

Ε. Τις προτάσεις για την ασφάλεια - προστασία, όπως αυτές φαίνο¬ 
νται στον χάρτη Π.3.1-2 — 3.3 σε κλίμακα 1:10.000 και ειδικότερα, 

- Καθορίζονται περιοχές κατάλληλες για συγκέντρωση πληθυσμού 
στις περιπτώσεις έκτακτης ανάγκης. 

- Το Ηράκλειο καλύπτεται από τον Πυροσβεστικό Σταθμό που καλύ¬ 
πτει ολόκληρο το Νομό. 


- Κατασκευάζεται νέος Πυρισβεστικός Σταθμός στο χώρο του αερο¬ 
δρομίου. 

- Για την αντιμετώπιση του προβλήματος της υδροληψίας των πυρο¬ 
σβεστικών οχημάτων προτείνεται η αξιοποίηση των τεσσάρων πηγα¬ 
δών της πόλης όπως και της δεξαμενής νερού 250 μ 3 στην παραλιακή 
λεωφόρο. 

ΣΤ. Αντίτυπα των παραπάνω εικοσιτριών (23) πρωτοτύπων χαρτών 
και τριών πινάκων που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 67198/1992 πράξη του δημοσιεύ¬ 
ονται σε φωτοσμίκρυνση με την παρούσα απόφαση. 

2. Εντός της περιοχής γενικού πελεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί ο πλήρης φάκελλος με τα απαραίτητα για την έκδοση 
της οικοδομικής άδειας στοιχεία μέχρι την ημερομηνία δημοσίευσης του 
παρόντος, εκτελούνται όπως εκδόθηκαν ή εκδίδονται βάσει των υπο- 
βληθέντων στοιχείων. 

3. Η ισχύς της παρούσας απόφασης αρχίζει από τις 29.6.1988 
ημέρα δημοσίευσης της 26968/1271/29.3.1988 απόφασης του Α. 
Υπουργού Περιβάλλοντος, Χωροταξίας και Δημοσίων Έργων (Δ' 

458). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαΐου 1992 

Ο ΥΦΥΠΟΥΡΓΟΣ 

ΧΡΗΣΤΟΙ ΚΑΤΣΙΓΙΑΝΝΗΣ 

ΠΗΓΕΣ: 

ΝΟΜΟΣ . ΡΡΜ^ΡΙΡΪ. 

ΠΙΝΑΚΑΣ Λ-11.2,1. 


πίνακες Α-5.5.1, Α—11.1.1 και Α-11.1.2. 

. ΠΗΓΕΣ: Πίνακες Λ-11.2.2, (ή Α-11.2.1α) και Α-11.6. (αναλογική κατανομή των, αναγκών 
βάσει χωρητικότητας της' Πολεοδομικής Ενότητας/γειτονιάς). 

ΠΗΓΕΣ: Πίνακες Λ-11.2.2. (ή Α-11.2.1α) και Λ-11.6. '(αναλογική κατανομή των αναγκών 

βάσει χωρητικότητας της Πολεοόομικής Ενότητας/γειτονιάς) . 

